Mathias Adam

De Mathias Adam, gebuer den 19. November 1850 an der Stad LëtzebuergGebuertsakt Nr. 399 vum 20. November 1850 vun der Stad Lëtzebuerg a gestuerwen de 17. Februar 1936 zu MunnerefDoudesannonce am Luxemburger Wort vum 19. Februar 1936, war e lëtzebuergesche Pedagog.

 Liewen 
De Mathias Adam war Schoulmeeschter, fir d'éischt zu Esch-Uelzecht, dann zu Ettelbréck an zu Walfer, bis en 1887 d'Péitenger Uewerprimärschoul krut.

1881 ass duerch e Gesetz, dat de Mathias Adam mat ausgeschafft hat, d'Schoul fir Kanner vu 6 bis 12 Joer obligatoresch ginn.

1884 huet en d'Zäitschrëft Pädagogischer Sprechsaal gegrënnt an e war Redakter vum Luxemburger Lehrerblatt, dat spéider a Luxemburger Lehrerzeitung ëmbenannt gouf.

Hien huet och d'Iddi ënnerstëtzt, datt Coursë fir déi net méi schoulflichteg Kanner och misste gratis sinn a hien huet dofir och 1895 e Schoulbuch geschriwwen. D'Verbreedung vun der Kultur an alle soziale Schichte war him och e grousst Uleies.

1900 huet hien de Lehrerverband matgegrënnt a war bis 1918 President dovun.

Um Schoulgesetz vun 1912 war hie mat dru bedeelegt.

Och d'Volleksbildungsveräiner huet hie mat an d'Liewe geruff, a war de President vun der Federatioun vun dëse Veräiner. Weider war de Mathias Adam Chefredakter vun der Wochenzeitung Die neue Zeit, déi de 26. Mäerz 1911 fir d'éischt erauskoum.

De Mathias Adam war mat der Jeanne Catherine Huss bestuet.

Wéi en 1915 pensionéiert gouf ass en op Munneref geplënnert.

Hien ass am Alter vu 85 Joer gestuerwen an um Nikloskierfecht an der Stad Lëtzebuerg begruewe ginn.Noruff, Jong-Hémecht Heft 5, Mee-Juni 1936

De Lycée technique souwéi eng Strooss zu Péiteng goufen no him benannt.

Publikatioun
 Lehr- und Lesebuch für die Fortbildungsschulen des Großherzogtums Luxemburg. 1895.

 Gielchen 


 Kuckt och 
 Lycée technique Mathias-Adam

Um Spaweck

Kategorie:Gebuer 1850
Kategorie:Gestuerwen 1936
Kategorie:Lëtzebuergesch Pedagogen
Kategorie:Chevalier de l'ordre de la couronne de chêne
Kategorie:Lëtzebuergesch Schoulmeeschteren
Kategorie:Persounen, no deenen eng Struktur zu Lëtzebuerg genannt ass